|  |
| --- |
| **«Ақтөбе облыстық адвокаттар алқасы» АА мүшелерінің жалпы жиналысында қабылданған**  **2018 жылғы 22 желтоқсан** |

**«Ақтөбе облыстық адвокаттар алқасы»**

**Адвокаттар алқасының**

**ЖАРҒЫСЫ**

1. **ЖАЛПЫ ЕРЕЖЕЛЕР** 
   * 1. Адвокаттар алқасының атауы:

- *мемлекеттік тілде*: толық атауы – «Ақтөбе облыстық адвокаттар алқасы», қысқартылған атауы – «АОАА» АА;

- *орыс тілінде*: толық атауы: – «Актюбинская областная коллегия адвокатов», қысқартылған атауы – КА «АОКА»;

- *ағылшын тілінде*: толық атауы – Bar Association «Aktobe region Bar Association», қысқартылған атауы – ARBA.

1.2. Ақтөбе облыстық адвокаттар алқасы *(бұдан әрі – «Алқа»)* жеке және заңды тұлғаларға білікті заң көмегін көрсету үшін және адвокаттарға өкілдік ету олардың құқықтарымен заңды мүдделерін білдіру және қорғау үшін, сондай-ақ, осы Жарғымен (*бұдан әрі* – «Жарғы») және 2018 жылғы 5 шілдедегі «Адвокаттық қызмет және заң көмегі туралы» Қазақстан Республикасының Заңында (*бұдан әрі* – «Адвокаттық қызмет туралы Заң») белгіленген өзге де міндеттерді орындау үшін құрылатын адвокаттардың коммерциялық емес, тәуелсіз, кәсіби, өзін өзі басқаратын, өзін-өзі қаржыландыратын ұйым болып табылады.

1.3.Алқаның қызмет ету мерзімі шектеусіз.

1.4.Алқаның орналасқан жері (заңды мекенжайы): 030008, Қазақстан Республикасы, Ақтөбе қаласы, Бөкенбай батыр көшесі, 32, 300- бөлме.

2. **АЛҚАНЫҢ ЗАҢДЫ МӘРТЕБЕСІ**

2.1.Алқа заңды тұлға болып табылады және Қазақстан Республикасы Конституциясының, "Адвокаттық қызмет және заң көмегі туралы", "Коммерциялық емес ұйымдар туралы" Заңдарының, Қазақстан Республикасының өзге де нормативтік құқықтық актілерінің, осы Жарғының, алқа мүшелерінің жалпы жиналысының шешімдері мен Алқа Төралқасының (бұдан әрі – "Төралқа") қаулыларының, Республикалық адвокаттар алқасы органдарының шешімдерінің, сондай-ақ адвокаттар алқаларының республикалық конференциясының негізінде әрекет етеді.

2.2.Алқаның меншік құқығында оқшауланған мүлкі, дербес балансы, банктерде ағымдағы (валюталық, теңгелік) және өзге де шоттары, мемлекеттік, орыс тілдерінде өзінің атауы көрсетілген дөңгелек мөрі, мөртабандары мен бланкілері және үлгісі Қазақстан Республикасының заңнамасында көзделген тәртіппен бекітілетін және тіркелетін эмблемасы болады.

2.3.Алқа, адвокаттардың міндеттеріне және қарыздарына жауап бермейді. Адвокаттар, Алқаның міндеттемелеріне және қарыздарына жауап бермейді.

1. **АЛҚА ҚЫЗМЕТІНІҢ МӘНІ, МАҚСАТТАРЫ, МІНДЕТТЕРІ**

3.1. Алқа қызметінің мақсаты мемлекет кепілдік берген және Қазақстан Республикасының Конституциясымен бекітілген адам құқықтарын, бостандықтарын сот арқылы қорғауға және заң көмегін алуға құқықтарын іске асыруға жәрдемдесу, сондай-ақ дауды бейбіт түрде реттеуге жәрдемдесу болып табылады.

3.2.Алқа қызметінің мәні оның мүшелерінің қызметін ұйымдастырушылық қолдауды қамтамасыз ету, олардың құқықтары мен заңды мүдделерін қорғау, алқа мүшелерінің адвокаттық қызметіне байланысты сыртқы және ішкі даулар мен жанжалдарды шешу, адвокаттардың заң көмегін көрсету жөніндегі қызметін ұйымдастыру болып табылады.:

құқықтық ақпараттандыру;

құқықтық кеңес беру;

Қазақстан Республикасының «Адвокаттық қызмет туралы», Қазақстан Республикасының өзге де заңдарында белгіленген жағдайларда және тәртіппен соттарда, қылмыстық қудалау органдарында, өзге де мемлекеттік органдар мен мемлекеттік емес ұйымдарда жеке және заңды тұлғалардың мүдделерін қорғау және өкілдік ету;

клиентпен қолданыстағы немесе ықтимал құқықтық қатынастардың қатысушылары болып табылатын кез келген тұлғалармен өзара іс-қимыл жасай отырып, клиенттің заңды мүдделерін қорғау үшін өзге де құқықтық іс-әрекеттерді жасау.

* 1. Адвокаттар Алқасының негiзгi мiндеттерi:
* адвокаттық қызметті жүзеге асыру кезінде Алқа мүшелеріне жәрдемдесу, кәсіби көмек көрсету және оларды қорғау;
* алқа мүшелерінің қызметін материалдық-техникалық, оқу-әдістемелік және анықтамалық-ақпараттық қамтамасыз ету;
* адвокаттық қызметтің жүзеге асырылуына кәсіптік бақылауды ұйымдастыру;
* адвокаттардың біліктілігін арттыруды және адвокаттық қызметке үміткерлердің тағылымдамасын ұйымдастыру;
* мемлекетпен кепілдендірілген заң көмегін көрсетуді және қорғауды ұйымдастыру, сонымен қатар кешенді әлеуметтік заң көмегін көрсетуді ұйымдастыру

3.4.Заң көмегін көрсету қағидаттары:

* заң үстемдігі;
* заң көмегін көрсететін тұлғалардың тәуелсіздігі;
* клиенттің құқықтары мен бостандықтарын құрметтеу және қорғау;
* клиенттің мүддесіне сай заң көмегін көрсету;
* кәсіптік құпияны сақтау;
* кәсіби және әдептік мінез-құлық нормаларын сақтау;
* заң көмегін көрсету шектері мен шараларын айқындау еркіндігі;
* заң көмегін көрсетудің стандарттарын сақтау;
* сотқа, сот өндірісінің ережелеріне және өз әріптестеріне құрмет көрсету;
* заң көмегінің қол жетімділігі.

**4.АЛҚАНЫҢ ҚҰҚЫҚТАРЫ МЕН МІНДЕТТЕРІ**

4.1.Жарғылық мақсаттарды жүзеге асыру үшін Алқаның:

* 4.1.1. алқа мүшелерінің құқықтары мен заңды мүдделерін соттарда, мемлекеттік органдарда, мекемелерде, ұйымдарда, кәсіпорындар мен қоғамдық бірлестіктерде білдіруге және қорғауға;
* 4.1.2. өз қызметі туралы ақпаратты жария етуге;
* 4.1.3. баспа қызметін жүзеге асыруға;
* 4.1.4. бұқаралық ақпарат құралдарын құруға;
* 4.1.5. аймақтық, республикалық және халықаралық коммерциялық емес үкіметтік емес бірлестіктер мен ұйымдарға кіруге;
* 4.1.6. өз органдары арқылы Алқа мүшелері орындауы міндетті жергілікті реттеу актілерін шығаруға;
* 4.1.7. Қазақстан Республикасының заңнамасына қайшы келмейтін өзге де өкілеттіктерді жүзеге асыруға құқығы бар.

4.2. Алқа міндеті:

* 4.2.1.Қазақстан Республикасының заңнамаларын, Республикалық адвокаттар алқасы мен органдарының шешімдерін, Жарғының талаптарын, Алқа мүшелерінің Жалпы жиналысының (Конференцияның) шешімдерін және Төралқаның қаулыларын сақтауға;
* 4.2.2. Республикалық адвокаттар алқасының мүшесі болуға және оған Адвокаттар алқасы делегаттарының республикалық конференциясы анықтайтын мөлшерде аударымдар жасауға;
* 4.2.3. Адвокаттардың заңды құқықтары мен мүддесінің бұзылу фактілеріне заңмен тікелей тыйым салынбаған кез келген әдіспен жауап беруге міндетті.
* 4.2.4. өзінің интернет-ресурсында орналастыру:

- алқа мүшелерінің тізімі және оны өзекті жағдайда ұстау;

- Қазақстан Республикасының адвокаттық қызметке және заң көмегіне қатысты нормативтік құқықтық актілері,

- Адвокаттардың кәсіби әдеп кодексі;

- заң көмегін көрсету стандарттары;

- заң көмегі сапасының критерийлері;

- біліктілікті арттыру стандарттары;

- кешенді әлеуметтік заң көмегін көрсету туралы мәліметтер;

- Алқа мүшелерінің Жалпы жиналысы, Алқа Төралқасы, Тәртіптік комиссия, Аттестаттау комиссиясы қабылдаған шешімдер;

- адвокаттардың Тәртіптік комиссиясы жұмысының нәтижелері;

- әрбір ерекшелік бойынша барлық түсімдер мен шығыстар туралы ақпаратты қамтитын алқаның Қаржы-шаруашылық қызметі туралы есеп;

- алқаның қызметі және оның мүшелері туралы өзге де қажетті ақпарат.

**5. АЛҚА МҮШЕЛІГІ**

5.1.Алқа саны шектелмеген.

5.2. Адвокаттық қызметпен айналысуға лицензия (бұдан әрі –"Лицензия") алған және осы Жарғыны мойындаған Қазақстан Республикасының азаматы болып табылатын адам Алқа мүшесі бола алады.

5.3. Сот әрекетке қабілетсіз не әрекетке қабілеті шектеулі деп таныған не заңда белгіленген тәртіппен өтелмеген немесе алынбаған сот ісі бар адам алқа мүшесі бола алмайды.

Алқа мүшесі бола алмайды:

* Қазақстан Республикасы Қылмыстық іс жүргізу кодексінің «Іс бойынша іс жүргізуді болдырмайтын мән-жайлар» 35-бабы бірінші бөлігінің 3), 4), 9), 10) және 12) тармақшаларында немесе "Қылмыстық қудалауды жүзеге асырмауға мүмкіндік беретін мән-жайлар" 36-бабында көзделген жағдайларды қоспағанда, осындай оқиғалар басталғаннан кейін 3 (үш) жыл ішінде;
* теріс себептермен мемлекеттік, әскери қызметтен, прокуратура органдарынан, өзге де құқық қорғау органдарынан, арнаулы мемлекеттік органдардан босатылған, сондай-ақ судья қызметінен босатылған (босатылған) күннен бастап 1 (бір) жыл ішінде);
* әкімшілік сыбайлас жемқорлық құқық бұзушылық жасаған адам, осындай оқиға басталғаннан кейін 3 (үш жыл) ішінде;
* адвокаттық қызметпен айналысуға арналған лицензиядан айырылған;
* теріс себептер бойынша заң кеңесшілері палатасының тізімінен шығарылған, егер шығарылған күннен 3 (үш) жылдан аз уақыт өтсе;

5.4. Тұлға алқадан шығарылған, бірақ адвокат лицензиясын сақтап қалған жағдайда ол шығарылған (өзінің қалауы бойынша шығарылған жағдайлардан басқа) сәттен бастап кемінде 6 (алты) ай өткеннен кейін Алқаға қайта қабылдануы мүмкін. Бірақ бұл аралықта адвокаттық қызметті жүзеге асыруға жол берілмейді.

5.5. Алқаға мүшелікке қабылдауды Алқаға кіруге ниет білдірген адамның өтініші негізінде Алқаның Төралқасы жүзеге асырады. Алқаға кіру туралы өтініш Алқа Төралқасының кезекті отырысында қаралады. Арыз алқа Төралқасы белгілеген құжаттарды ұсына отырып, Алқа Төралқасына жазбаша түрде берілуі тиіс.

5.6. Алқа мүшелігіне қабылдаудан бас тартса мүдделі тұлға адвокаттардың Республикалық алқасына немесе сотқа шағымдана алады.

5.7. Республикалық адвокаттар алқасы анықтаған тәртіпте Алқа мүшелігіне қабылданушы лицензиат мынандай мазмұнда ант береді:

«Мен, (аты және тегі), заң көмегін көрсетудің қағидаттарын, адвокаттардың кәсіби әдеп Кодексін сақтауға, адамның құқықтарын, бостандықтарын және мүдделерін шынайы және адал қорғауға, заң көмегін алу құқығын қамтамасыз етуге, сеніп тапсырылған өз міндеттерімді Қазақстан Республикасының Конституциясына және Қазақстан Республикасының заңдарына сәйкес орындауға салтанатты түрде ант етемін».

5.8. Лицензиат анттың мәтініне қол қояды, ол адвокаттың жеке ісінде сақталады.

5.9. Алқа адвокаттың мәртебесін алғаны, уақытша тоқтатқаны және тоқтатқаны жөніндегі ақпаратты Республикалық адвокаттар алқасына жібереді.

1. **АЛҚА МҮШЕЛЕРІНІҢ ҚҰҚЫҚТАРЫ**
   1. Алқа мүшесінің құқығы:

6.1.1.Алқаның, оның органдары мен лауазымды тұлғаларының жәрдемін, кәсіби көмегін және қорғауын пайдалануға;

6.1.2. Алқа органдарын сайлауға және соларға сайлануға;

6.1.3.Алқа органдары алдына алқа қызметіне қатысты мәселелер қоюға, алқа мен оның органдарының жұмысын жақсарту жөнінде ұсыныстар енгізуге, шешімдерді талқылау мен қабылдауға қатысуға, Алқа органдарынан олардың қызметі туралы құжаттар мен материалдарды беруді талап етуге;

6.1.4.Алқа органдары оның қызметін немесе оның тәртібін (мінез-құлқын) тексерген және талқылаған барлық жағдайларда өзі қатысуға;

6.1.5. алқа органдарының әрекеттеріне (әрекетсіздігіне), шешімдеріне Республикалық адвокаттар алқасына немесе сотқа шағымдануға;

6.1.6.жарғыда белгіленген тәртіп пен шарттарда Алқа мүлкін пайдалануға;

6.1.7.өзінің адвокаттық қызметін тоқтата тұруға;

6.1.8. өз тілегі бойынша алқа құрамынан шығу (мүшелікті тоқтату) ;

6.1.9. көмекшілері мен тағылымдамадан өтушілерінің болуын;

6.2.Алқа мүшелері өзінің құқықтары жөнінен тең болады.

1. **АЛҚА МҮШЕЛЕРІНІҢ МІНДЕТТЕРІ**
   * 1. Алқа мүшелері міндетті:
     2. Алқаның Жарғысының талаптарын сақтауға;

7.1.2. Алқа және Республикалық адвокаттар алқасының және олардың органдарының шешімдерін орындауға;

7.1.3.Алқа мүшелерінің жалпы жиналысына жеке қатысуға;

7.1.4.мүшелік және мақсаттық жарналарды төлеуге;

7.1.5. Төралқаға көрсетілген заң көмегі бойынша статистикалық мәліметтерді ұсынуға;

7.1.6. Төралқаны оған үш жұмыс күн ішінде адвокаттық қызметпен айналысуға кедергі келтіретін барлық фактілер және кәсіби тиесілігі бойынша дискриминация туралы жазбаша түрде шұғыл хабардар етуге;

7.1.7. Төралқаға тұрғылықты жерінің, телефон нөмірінің, электронды поштасы, кеңсесі мекен-жайының өзгеруі туралы тиісті оқиға болған кезден бастап 3 (үш) жұмыс күні ішінде хабарлауға;

7.1.8. Төралқаға, тексеріс жүргізуге өкілеттігі бар Алқа органдарына, Адвокаттық қызмет туралы заңға және Алқаның Жарғысына сәйкес, келіп түскен өтініштер мен қозғалған тәртіптік өндіріс бойынша ұсынылған заң көмегінің сапасына қатысты жеке немесе заңды тұлғалардың берілген өтініштерін тексеру үшін қажетті материалдарды ұсынуға;

7.1.9. Аты-жөні, әкесінің аты (болса) өзгерген жағдайда адвокаттық қызметпен айналысуға алған лицензиясын қайта рәсімдеу туралы лицензиарға «Рұқсаттар және хабарламалар туралы» Қазақстан Республикасының заңнамасымен белгіленген тәртіпте және талаптарда өтініш беруге;

7.2. Алқаның мүшесі Алқаның алдында мақсатты және айлық мүшелік жарналар төлеуден басқа өзгедей біржақты мүліктік міндеттемелерді мойнына алмайды.

7.3. Алқа мүшелері өзінің міндеттері жөнінен құқықтары тең болады.

1. АЛҚА МҮШЕЛЕРІНІҢ ТӘРТІПТІК ЖАУАПКЕРШІЛІГІ

8.1. Алқа мүшесін тәртіптік жауапкершілікке тартуды адвокаттар алқаларының республикалық конференциясы бекіткен адвокаттар Тәртіптік комиссиясы туралы ережеге және Жарғыға сәйкес адвокаттардың Тәртіптік комиссиясы (бұдан әрі – Тәртіптік комиссия) жүзеге асырады.

8.2. Тәртіптік іс адвокаттардың Тәртіптік комиссиясымен қаралады және бұзушылықты анықтаған күннен бастап 1 (бір) ай мерзімнен асырмай қаралуы тиіс.

8.3. Тәртіптік істі қарау кезінде адвокаттардың Тәртіптік комиссиясы шағым түсірген тұлғаларды, сондай-ақ өздеріне қатысты шағым қарастырылатын Алқаның мүшелерін мәжілістеріне шақыруға міндетті.

Әділет органдары тәртіптік өндірісті қозғау туралы ұсыныс енгізген жағдайда бұл әділет органы өкілінің қатысуымен қарастырылады.

Қарастырылатын уақыты және орны туралы тиісті түрде хабар алған жоғарыда көрсетілген тұлғалардың келмеуі тәртіптік өндірісті қарастыруға кедергі келтірмейді.

8.4. Тәртіптік іс қозғауға себеп болып табылады:

- заңды күшіне енген, сот талқылауы бойынша, адвокат өкілі (қорғаушысы) болатын сот актісі;

- әділет органының ұсынысы;

- алқа төралқасының шешімі негізінде шығарылған алқа Төралқасы төрағасының ұсынысы.

Тәртіптік іс қозауға жататын себептер:

- адвокат өкіл (қорғаушы) болған сот талқылауы бойынша заңдық күшіне кірген сот актісі;

- әділет органының ұсынысы;

- Алқа Төралқасының шешімінің негізінде шығарылған Алқа Төралқасының Төрағасының ұсынысы себеп болып табылады.

8.5. Адвокаттың Адвокаттық қызмет туралы Заңның, Қазақстан Республикасының Адвокаттық қызмет және заң көмегі туралы заңнамасының, адвокаттардың кәсіптік этикасы кодексінің, алқа Жарғысының, Республикалық адвокаттар алқасы, алқа органдары шешімдерінің талаптарын бұзғанын көрсететін жеткілікті деректердің болуы тәртіптік іс жүргізуді қозғау үшін негіз болып табылады.

8.6.Жеке және заңды тұлғалардың адвокат әрекеттеріне (немесе әрекетсіздігіне) берілген шағымдарын тексеру нәтижесінде ұсыныс беруге негіздер болған жағдайда Алқа Төралқасы Тәртіптік комиссияға тәртіптік іс қозғау туралы ұсыныс әзірлеу және Алқа Төралқасының Төрағасының ұсынысын жіберу туралы шешім қабылдайды.

8.7. Алқа Төралқасының Төрағасының ұсынысын беруге мыналар негіз болып табылмайды:

- адвокаттық қызметті жүзеге асырумен байланысты емес, адвокаттың әрекеттеріне (немесе әрекетсіздігіне) негізделген шағымдар, өтініштер, ұсыныстар, қаулылар;

**-** ол адамдарға қатысты адвокат өз қызметін жүзеге асырып жатпаған (не асырмаған) тұлғалардың шағымдары, өтініштері, сондай-ақ адвокаттың әрекеттеріне (немесе әрекетсіздігіне) берілген жасырын өтініштер ұсыныс беруге негіз болып табылмайды.

8.8. Тәртіптік іс қозғалмайды, ал қозғалған іс төмендегі жағдайларда тоқтатылады:

- тәртіптік комиссияның бір қатысушылармен бір мән және негіз бойынша тәртіптік істің шешімі бар болса;

- адвокаттар алқасының республикалық конференциясы бекіткен адвокаттардың тәртіптік комиссиясы туралы Ережеде көзделген негіздердің бірі бойынша тәртіптік істі тоқтату туралы адвокаттардың тәртіптік комиссиясының шешімі бар;

- тәртіптік жауапкершілік шараларын қолдану мерзімі аяқталды.

8.9. Тәртіптік комиссия тәртіптік іс бойынша мынадай шешім қабылдауға құқылы:

- Қазақстан Республикасы заңнамасының, кәсіби әдеп Кодексінің, Алқа Жарғысының және оның органдарының шешімдерінің талаптарын бұзу не оның клиент немесе Алқа алдында өз міндеттерін тиісінше орындамауы салдарынан адвокатқа қатысты тәртіптік іс жүргізуді тоқтату туралы, бірақ адвокаттың іс-әрекетін (әрекетсіздігін) құқықтық бағалауда немесе адвокаттар алқаларының республикалық конференциясы бекіткен адвокаттық тәртіптік комиссиясы туралы заңнама мен ережені түсіндіруде қате жіберілсе;

- тәртіптік комиссияның бұдан ертерек болған шешіміне сай бір қатысушылармен бір мән және негіз бойынша тәртіптік істі тоқтатуға;

- сот актісінің күшін жою немесе ұсынымдарды кері қайтарып алу немесе тәртіптік іс жүргізуге қатысушылардың татуласуы салдарынан тәртіптік істі қысқартуға;

- тәртіптік істі қарау барысында анықталған тәртіптік жауапкершілік шараларын қолдану мерзімінің аяқталуы салдарынан тәртіптік істі қысқартуға;

- адвокат жасаған теріс қылықтың маңыздылығының аздығы салдарынан жіберілген бұзушылыққа адвокатты көрсете отырып, тәртіптік іс жүргізуді тоқтатуға;

- тәртіптік комиссияның тәртіптік істі қарау барысында анықталған тәртіптік іс қозғауға жол берілетін себеп болмауы салдарынан тәртіптік іс жүргізуді тоқтатуға;

- адвокаттың іс-әрекеттерінде (әрекетсіздіктерінде) Қазақстан Республикасы заңнамасының, кәсіби этика кодексінің, алқа Жарғысының және оның органдарының шешімдерінің талаптарын бұзуының болуы туралы, адвокаттың клиент немесе алқа алдында өз міндеттерін орындамауы немесе тиісінше орындамауы туралы және адвокатқа Адвокаттық қызмет туралы Заңда көзделген тәртіптік жауапкершілік шараларын қолдануға.

8.10. Тәртіптік комиссия адвокатқа мынадай тәртіптік жаза шараларын қолдануға құқылы:

- ескерту;

- сөгіс;

- қатаң сөгіс;

- Адвокаттық қызмет туралы Заңның 60-бабында көзделген негіздер мен тәртіп бойынша алқадан шығару.

8.11. Адвокатпен жасалған теріс қылық үшін тек бір тәртіптік жаза тағайындалуы мүмкін.

Адвокаттың жасаған теріс қылығы анықталған күннен бастап 1 (бір) айдан кешіктірілмей, бірақ жасалған кезден бастап 6 (алты) айдан кешіктірілмей адвокатқа тәртіптік шара қолданылуы мүмкін.

Тәртіптік комиссия тәртіптік істі қарау нәтижесінде адвокаттар алқасының мүшесін анықталған бұзушылықтарды жоюға міндеттейтін және оларды жоюдың мерзімін анықтайтын ұйғарым шығара алады.

8.12. Жарғының 8.10. тармағында көрсетілген шешімдер адвокаттардың тәртіптік комиссиясының көпшілік даусымен қабылданады және қабылданған күнінен бастап күшіне кіреді.

Тәртіптік комиссия отырысы, мүшелердің басым көпшілігі қатысқан жағдайда, заңды болып есептеледі.

8.13. Адвокаттар Алқасының мүшесіне қатысты тәртіптік шара қолдану туралы адвокаттардың Тәртіптік комиссиясы шешім қабылдаған күннен бастап 2 (екі) күннің ішінде Адвокаттар алқасы адвокаттар алқасының мүшесіне, сондай-ақ шағым келтірген тұлғаға оның алғанын бекітуді қамтамасыз ететін байланыс құралдары арқылы шешімнің көшірмесін жібереді.

8.14. Жаңа және (немесе) жаңадан ашылған мән-жайлар болатын болса Адвокаттардың тәртіптік комиссиясы адвокаттың арызы бойынша адвокатқа тәртіптік жауапкершілік шарасын қолдану жөніндегі өзінің шешімін жоюға немесе өзгертуге құқығы бар.

8.15. Адвокаттық Тәртіптік комиссиясының шешімі Республикалық адвокаттар алқасында немесе сотта дау айтуы мүмкін.

8.16. Адвокаттардың Тәртіптік комиссиясы жұмысының нәтижесі адвокаттардың Интернет-қорында жарияланатын болады.

8.17. Адвокаттың тағылымдамадан өтушілерін Алқа Төралқасы тәртіптік жауапкершілікке тартуы мүмкін. Тағылымдамадан өтушінің тәртіптік жауапкершілігінің негіздері, себептері тағылымдамадан өтуші мен Алқа арасында жасалатын тағылымдамадан өту туралы Шартта көзделуге тиіс.

**9. АЛҚАҒА МҮШЕЛІКТІ ТОҚТАТА ТҰРУ**

9.1.Адвокат Алқаға өз қызметін тоқтата тұру туралы арыз беруге құқылы. Адвокаттың Алқаға мүшелігін тоқтата тұру туралы берген арызы, оның қызметпен айналысуға арналған лицензияның қолданысын тоқтата тұруына негіз болады.

9.2. Адвокаттық қызметпен айналысуға арналған лицензияның қолданысын тоқтата тұру аумақтық әділет органының ұсынуы, Республикалық адвокаттар алқасының өтінішхаты негізінде, Алқа өтінішхаты негізінде лицензиардың шешімімен жүзеге асырылады.

      Адвокат лицензиясының қолданысын тоқтата тұру лицензиар адвокаттық қызметпен айналысуға арналған лицензияның қолданысын тоқтата тұру туралы шешім қабылдаған күннен бастап адвокаттық қызметті жүзеге асыруға тыйым салуға алып келеді.

9.3. Алқаға мүшелікті тоқтата тұру Лицензиардың лицензияның қолданылуын тоқтата тұру туралы шешімі Төралқаның қаулысы негізінде жүргізіледі.

9.4. Қажет болған және клиент келіскен жағдайларда, адвокаттар алқасы адвокатының адвокаттық қызметпен айналысуға арналған лицензиясы тоқтатыла тұрған клиентті заң көмегімен қамтамасыз ету жөніндегі шараларды қабылдайды.

9.5. Алқаға мүшелігінің тоқтатылу туралы шешімінің шыққан күнінен бастап, тұлға, 1 (бір) жұмыс күн ішінде адвокаттық куәлігін Алқаға тапсыруға міндетті.

9.6. Адвокаттың Алқадағы мүшелігін қайта жаңғырту туралы шешімді Төралқа отырысында Лицензиардан Адвокаттың лицензиясын қайта жаңғырту туралы хабарлама келгеннен соң шығарады.

**10.АЛҚА МҮШЕЛІКТІ ТОҚТАТУ**

10.1. Адвокаттың Алқадағы мүшелігін тоқтату туралы шешімді Алқа Төралқасы мынадай жағдайларда қабылдайды:

10.1.1. Адвокаттық қызметпен айналысуға арналған лицензияның қолданысы тоқтатылған немесе одан айрылған жағдайда;

10.1.2. адвокат өз міндеттерін орындаған кезде Қазақстан Республикасы заңнамасының талаптары мен нормаларын, адвокаттар алқасының жарғысында бекітілген заң көмегін көрсету қағидаттарын, Адвокаттардың кәсіптік әдеп кодексін өрескел не бірнеше рет бұзған жағдайда;

10.1.3. адвокаттың біліктілігінің жеткіліксіздігі салдарынан кәсіптік міндеттерін орындай алмайтыны анықталған жағдайда;

10.1.4. мүшелік жарналарды жүйелі түрде (қатарынан үш айдан астам) төлемеген жағдайда;

10.1.5. коммерциялық ұйымның байқаушы кеңесінің құрамына кіру, дауды шешу үшін тиісті төреліктің төрешісі болып сайлану немесе тағайындалу, сондай-ақ оқытушылық, ғылыми немесе өзге де шығармашылық қызметпен айналысу жағдайларын қоспағанда, адвокат кәсіптік қызметпен қатар кәсiпкерлiк немесе өзге ақы төленетін қызметпен де айналысқан жағдайда;

10.1.6.Алқаға қабылданған кезде, жалған мәліметтер және жалған құжаттар фактілері анықталған жағдайда;

10.1.7. адвокаттың осы Жарғыда көзделген алқа мүшесінің міндеттерін бірнеше рет бұзуы;

10.1.8. өз еркі бойынша;

10.1.9. адвокат қайтыс болған жағдайларда;

Адвокатты адвокаттар алқасынан Жарғының осы тармағының 10.1.2; 10.1.3. және тармақшаларында  көзделген негіздер бойынша шығару адвокаттық қызметпен айналысуға арналған лицензияның қолданысын тоқтатуға алып келеді.

10.2. Алқадағы мүшелікті тоқтатуға Алқа Төралқасы қаулысының көшiрмесi адвокатқа табыс етілген күннен бастап бiр ай мерзiмде Республикалық адвокаттар алқасына немесе сотқа шағым жасалуы мүмкiн.

10.3. Мүшелік жарналарды жүйелі түрде төлемегені үшін алқадан шығарылған Адвокат өзінің қарызы толық өтелгеннен кейін ғана алқаға кіру туралы өтінішпен қайта жүгінуге құқылы.

10.4. Алқадағы мүшелігі тоқтатылған тұлға Алқаға өзінің куәлігін тиісті шешім қабылданған соң Алқадағы мүшелігі тоқтатылғаны жөніндегі шешімді алған күннен бастап 1 (бір) жұмыс күні ішінде тапсыруға міндетті.

**11. Адвокаттық қызметпен айналысуға арналған лицензияның қолданылуын тоқтату туралы талап-арыз дайындау туралы өтінішхатты қозғау тәртібі**

11.1. Адвокаттық қызметпен айналысуға арналған лицензияның қолданылуын тоқтату "Рұқсаттар және хабарламалар туралы"Қазақстан Республикасының Заңында көзделген тәртіппен және негіздерде жүзеге асырылады.

11.2. Адвокаттық қызмет туралы Заңның 44-бабының 4-тармағында және 60-бабының 2-тармағында көзделген жағдайларда Лицензиардың атына алқа Төралқасының қолдаухаты адвокаттық қызметпен айналысуға арналған лицензияның қолданылуын тоқтату туралы талап арызды дайындау үшін негіз болып табылады.:

11.2.1. адвокаттың кәсіби міндеттерін, Қазақстан Республикасының заңнамасын, заң көмегін көрсету қағидаттарын, адвокаттардың кәсіптік әдеп кодексін орындау кезінде өрескел не бірнеше рет бұзуы;

11.2.2. біліктілігінің жеткіліксіздігі салдарынан адвокаттың өз кәсіби міндеттерін орындай алмауы;

11.2.3. лицензияның қолданылуы мына мән-жайлар жойылмаған жағдайда тоқтатылады:

- дәлелсіз себеппен отыз күнтізбелік күннен артық біліктілікті арттырудан өту мерзімін бұзу немесе оны өтуден бас тарту;

- коммерциялық ұйымның бақылау кеңесінің құрамына кіру, дауды шешу үшін төреші тиісті төрелікті сайлау немесе тағайындау, сондай-ақ оқытушылық, ғылыми немесе өзге де шығармашылық қызметпен айналысу жағдайларын қоспағанда, адвокаттың кәсіби, сондай-ақ кәсіпкерлік немесе өзге де ақы төленетін қызметпен қатар айналысуы;

11.2.4. адвокаттың лицензия беруге негіз болған құжаттарда дәйексіз немесе қасақана бұрмаланған ақпаратты ұсыну фактісі анықталған жағдайда;

11.2.5. лицензияның қолданылуын кезекті отыз алты ай ішінде мынадай үш негіз бойынша тоқтата тұру:

- дәлелсіз себеппен отыз күнтізбелік күннен артық біліктілікті арттырудан өту мерзімін бұзу немесе оны өтуден бас тарту;

- адвокаттың мемлекет кепілдік берген заң көмегін көрсету сапасының критерийлеріне сәйкес келмейтін мемлекет кепілдік берген заң көмегін жүйелі түрде (қатарынан күнтізбелік он екі ай ішінде үш және одан да көп рет) көрсетуі;

- "Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы" Қазақстан Республикасының Заңында көзделген талаптарды жүйелі түрде (қатарынан күнтізбелік он екі ай ішінде үш және одан да көп рет) бұзу»;

11.3. Адвокаттардың тәртіптік комиссиясының не алқаның аттестаттау комиссиясының шешімдері Төралқаның талап арызды дайындау туралы өтінішхат қозғауы үшін негіз болып табылады.

11.4. Төралқаның адвокаттық қызметпен айналысуға арналған лицензияның қолданылуын тоқтату туралы талап арызды дайындау туралы өтінішхат қозғау туралы мәселені қарауы, өзіне қатысты осы мәселе қаралатын адвокаттың қатысуымен жүргізіледі.

Адвокаттың келмеуі адвокаттық қызметпен айналысуға арналған лицензияның қолданылуын тоқтату, талап арыз дайындау, өтінішхатты қозғау туралы мәселелерді қарауды кейінге қалдыруға негіз болып табылмайды.

11.5. Төралқа адвокаттық қызметпен айналысуға арналған лицензияның қолданылуын тоқтату туралы талап арызды дайындау туралы өтінішхат қозғау туралы шешім қабылданған күннен бастап үш жұмыс күні ішінде Лицензиарға өтінішхат, өтінішхаттың көшірмесі – адвокаттардың Тәртіптік комиссиясына не Алқаның Аттестаттау комиссиясына, сондай-ақ өзіне қатысты өтінішхат қозғалған адвокатқа жібереді.

**12.АДВОКАТТАР АЛҚАСЫНЫҢ ҚҰРЫЛЫМЫ**

12.1. Азаматтардың заң көмегіне қол жеткізуін қамтамасыз ету үшін төралқа заң консультацияларын, оның ішінде мамандандырылған консультациялар құра алады.

Заң кеңесі Колегия мүшелерінің жалпы жиналысы қабылдаған Ереже негізінде әрекет етеді.

12.2. Адвокат дербес немесе басқа адвокаттармен бірлесіп Адвокаттық кеңсені құруға (құруға) құқылы.

12.3. Адвокат өз қызметін заңды тұлғаны тіркеусіз жеке-дара жүзеге асыруға құқылы.

Кәсіби қызметті жеке-дара жүзеге асыруға шешім қабылдаған адвокат бұл туралы бес жұмыс күн ішінде Алқаны хабардар етеді. Хабарламада адвокаттың тегі, аты, әкесінің аты (болса), оның тұрақты тұратын жері, байланыс телефондарының нөмірлері, электрондық адрес, қызметтік үй-жайдың мекен-жайы көрсетіледі.

Заңды тұлғаны тіркемей кәсіптік қызметті жеке жүзеге асыратын адвокаттың адамдарды қабылдауға арналған қызметтік бөлмесі және адвокаттық іс жүргізу мен адвокаттық құпияның сақталуын қамтамасыз ететін бөлмесі болуы міндетті.

**13. МЕМЛЕКЕТ КЕПІЛДІК БЕРГЕН ЗАҢ КӨМЕГІН ҰЙЫМДАСТЫРУ,ОНЫ КӨРСЕТУДІҢ ТӘРТІБІ ЖӘНЕ ЕСЕПКЕ АЛУ**

13.1.Адвокаттардың мемлекет кепілдік берген заң көмегіне қатысу Алқамен және Алқа Төралқасымен қамтамасыз етіледі.

13. 2 Төралқа жыл сайын бірінші желтоқсаннан кешіктірмей аумақтық әділет органына мемлекет кепілдік берген заң көмегін көрсету жүйесіне қатысатын адвокаттардың тізімін жібереді.

Адвокаттар тізімін Президиум мезгіл-мезгіл жаңартып отырады және өзекті жағдайда ұсталады.

13.3. Мемлекет кепілдік берген заң көмегін көрсету жүйесіне қатысатын адвокаттар тізіміне енгізудің басым құқығы кешенді әлеуметтік заң көмегін көрсететін адвокаттарға беріледі.

13.4. Мемлекет кепілдік берген заң көмегін көрсету жүйесіне қатысу үшін адвокаттарды іріктеу критерийлерін Республикалық адвокаттар алқасы бекітеді.

13.5. Егер өтініш иесі жүріп-тұруындағы қиындықтарға байланысты ауыр науқас, мүгедектігі немесе өзге де мән-жайлар салдарынан адвокат белгілеген қабылдау орнына келе алмайтындай жағдайда болса, құқықтық консультация беру оның болатын жерінде немесе адвокаттың қабылдау бөлмесінде, сондай-ақ Алқа Төралқасының мекенжайында жүргізіледі.

13.6. Қорғау не өкілдік түрінде мемлекет кепілдік берген заң көмегін көрсету үшін қылмыстық, әкімшілік және азаматтық процестерді жүргізетін органдар мен соттардың қаулылары мен ұйғарымдары негіз болып табылады.

13.7. Мемлекет кепілдік берген заң көмегін көрсету жүйесіне қатысушы адвокаттар арасында қаулылар мен ұйғарымдардың орындалуын бөлу процесті жүргізетін органдар шығарған қаулылар мен ұйғарымдарды орындау жөніндегі үйлестірушіге (бұдан әрі – Үйлестіруші) және облыс аудандарында адвокаттық қызметті жүзеге асыратын адвокаттарға жүктеледі.

13.8. Мемлекет кепілдік берген заң көмегін көрсету туралы тапсырмаларды адвокаттар арасында бөлу:

- техникалық құралдарды пайдалану;

- адвокаттың өндірісіндегі және тағайындаудағы істердің саны мен санатын есепке алу.

13.9. Мемлекет кепілдік берген заң көмегін көрсету міндетінен адвокат бас тарта алмайды, қақтығыс жағдайларын қоспағанда, сонымен қатар процессуалдық заңнамаларда көрсетілген адвокатардың қатыспауын көрсетілген мән-жайларда;

13.10. Егерде адвокат соттың және тергеу, әкімшілік органдарының адвокат тағайындау туралы қаулыларының негізінде тағайындаған істер бойынша бірнеше рет орындауға бас тартқан жағдайда, сонымен қатар оның бас тартуына осы Жарғыдағы 12.9 тармағында көрсетілген мән-жайлар болмаған жағдайда, Төралқа аумақтық әділдік органына мемлекет кепілдік берген заң көмегін көрсету туралы бекітілген шартты бұзу туралы ұсыныс беруге.

13.11. Мемлекет кепілдік берген заң көмегін көрсету системасында адвокат тағайындау негізінде қатысқан адвокат, аталған істің барлық аталған істің өндіріс сатысына қатысады.

13.12.Тағайындалған ісіне қатысқан адвокат, істің өндірістен біткендігі жөнінде Кооридинаторға хабарлама беруге міндетті.

13.13. Мемлекет кепілдік берген заң көмегін есепке алуды осындай көмек ұсынған адвокат уәкілетті орган айқындаған тәртіппен жүргізеді.

13.14. Адвокаттар ай сайын, Алқа Төралқасының орнатылған күніне, Алқаға мемлекетт кепілдеме берген заң көмегін көрсеткендігі туралы есеп ұсынады. Ұсынылған есепке адвокаттың өкілдік немесе қорғау және бітімгершілік процедурасын көрсетілген көмектің құнын төлеу туралы арыздары және де тағы басқа керекті құжаттар қосымша тіркеледі.

13.15. Координатор жарты жылда бір рет Төралқаға адвокаттардың арасында қорғаушы немесе өкілдік тағайындау қаулылардың қалай бөлінгендігі туралы анықтама ұсынады.

13.16. Мемлекет кепілдендірген заң көмегінің ақысы бюджет қаражатының есебінен төленеді.

13.17.Алқа әр жылы қаңтар және шілде айларының бесінші жұлдызынан қалмай аумақтық әділет органына мемлекет кепілдік бойынша берген заң көмегі туралы шоғырландырылған есеп ұсынады.

**14.АЛҚАНЫҢ МҮЛКІ**

14.1. Алқаның мүлкі алқаның мүшелері төлейтін жарналар, гранттар мен қайырымдылық көмек, Қазақстан Республикасының заңнамасында белгіленген тәртіппен заңды және жеке тұлғалардан келіп түсетін қайырмалдықтар есебінен қалыптастырылады.

14.2. Алқаның жалпы мұқтаждарына оны материалдық қамтамасыз етуге арналған шығыстар, Алқада ақы төленетін сайланбалы немесе тағайындалатын лауазымға сайланған адвокаттардың еңбегіне ақы төлеу, адвокаттарға сыйақы беру және олардың Алқа органдарындағы жұмысына байланысты шығыстардың өтемақысы, Алқа аппараты қызметкерлерінің жалақысына арналған шығыстар және Қазақстан Республикасының заңнамасында және Алқаның сметасында көзделген өзге де шығыстар жатады.

14.3.Алқа кәсіпкерлік қызметпен айналыса алады, егер ол оның жарғылық мақсаттарына сәйкес келсе.

Алқа кәсіпкерлік қызметтен келген табыстар мен шығындардың есебін жүргізеді.

Алқаның кәсіпкерлік қызметіне салық салу Қазақстан республикасының салық заңнамаларына сәйкес жүзеге асырылады.

Алқаның кәсіпкерлік қызметтен тапқан табысы Алқаның мүшелереріне үлестірілмейді және жарғылық мақсаттарға жұмсалады.

14.4. Мақсатты және мүшелік жарналардың мөлшерлемелері мен оларды төлеу тәртібі Алқа мүшелерінің Жалпы жиналысымен белгіленеді.

14.5. Мүшелік және мақсатты жарналардың мөлшерлемелері республикалық бюджет туралы Заңмен қаржы жылына сәйкес бекітілген, айлық есептік көрсеткіштің еселік мөлшеріне байланысты есептеледі, бірақ кәсіби қызметін ауылдық мекендерде жүзеге асыратын адвокаттар, не болмаса адвокаттық қызметте 1 (бір) жылдан аз өтілі бар адвокаттар белгіленген мөлшерлеменің 50 (елу) пайыз мөлшерінде мүшелік және мақсатты жарналар төлейді.

14.6. Мүшелік жарналар ай сайын, мүшелік жарна төленетін әр айдың соңғы күнінен кешіктірілмей, адвокаттың тапқан табысына, уақытша еңбекке қабілетсіз болуына немесе демалыста немесе іс-сапарда болуына қарамастан төленуі тиіс.

Адвокат айлық мүшелік жарналарын аванспен төлеуге құқылы.

14.7. Айлық мүшелік жарналардың қатарынан 2-айдан артық төленбеуі олардың жүйелі түрде төленбеуі болып есептеледі.

14.8. Мүшелік жарналарды төлеуден Алқа мүшелері - жүкті болуына, бала тууына және 3 (үш) жасқа толғанға дейін баланы күтумен байланысты демалыстағы әйелдер, адвокаттық қызметпен айналысу лицензиясының әрекеті уақытша тоқтатылған адвокаттар, уақытша еңбекке жарамсыз болу салдарынан қатарынан екі айдан көп уақыт адвокаттық қызмет атқармаған адвокаттар, Ұлы Отан Соғысына қатысушыларға теңестірілген тұлғалар, сондай-ақ Алқада 35 (отыз бес) жылдан астам үздіксіз жұмыс істеген адвокаттар, Адвокаттық әдеп комиссиясының, адвокаттардың Тәртіптік комиссиясының мүшесі болып табылатын адвокаттар Алқа Төралқасына берілген тиісті арызының негізінде босатылады.

**15.АЛҚА ОРГАНДАРЫ**

15.1. Алқаның органдары: алқа мүшелерінің жалпы жиналысы, Төралқа, тексеру комиссиясы, аттестаттау комиссиясы, адвокаттардың тәртіптік комиссиясы болып табылады.

15.2. Алқада Алқа мүшелерінің жалпы жиналысы қабылдайтын ережелердің негізінде әрекет ететін басқа органдар құрылуы мүмкін.

**16.АЛҚА МҮШЕЛЕРІНІҢ ЖАЛПЫ ЖИНАЛЫСЫ**

16.1. Алқа мүшелерінің жалпы жиналысы алқаның жоғары органы болып табылады және оның қызметінің кез келген мәселелерін шешуге құқылы.

16.2. Жалпы жиналыстың ерекше құзыретіне мыналар жатады:

16.2.1. Алқа Жарғысын және оған өзгерістер мен толықтырулар енгізу туралы шешімдерді қабылдау;

16.2.2. Төралқаны, Төралқа төрағасын, Төралқа төрағасының орынбасарын, Тексеру комиссиясының төрағасын, Тексеру комиссиясының төрағасын, Тәртіптік комиссияның төрағасын, Аттестаттау комиссиясының төрағасын және оның төрағасын сайлау;

16.2.3. Алқаның басқа да органдарын сайлау және сол органдар туралы Ережелер бекіту;

16.2.4. Алқа органдарының, Алқа басшылары мен қызметкерлерінің қызметі туралы есептерді тыңдау және бекіту;

16.2.5. Төралқа мүшелерін, Төралқа төрағасын, Алқаның басқа да сайланбалы органдарының мүшелерін және төрағаларын мерзімінен бұрын кері қайтарып алу;

16.2.6. Қазақстан Республикасының республикалық бюджет туралы заңымен белгіленген айлық есептік көрсеткішінің еселік мөлшерінде есептелетін, мүшелік және мақсатты жарна мөлшерлемесін белгілеу;

16.2.7. Жылжымайтын мүлікті сатып алу, сонымен бірге несие қаражатын тартып, жылжымайтын мүлікті сатып алу және Алқаның жылжымайтын мүлкін сату туралы шешім қабылдау;

16.2.8. адвокаттар алқаларының Республикалық конференциясының делегаттарын сайлау;

16.2.9. Алқаның Қаржы-шаруашылық қызметі туралы есепті бекіту;

16.2.10. Алқаның шығыс және кіріс сметасын қабылдау.

16.3. Алқа мүшелерінің жалпы жиналысы алқа мүшелерінің жалпы санының үштен екісі болған жағдайда шешім қабылдауға құқылы. Жалпы жиналысқа қатысушылардың көпшілігі дауыс берсе, шешім қабылданды деп есептеледі.

16.4. Жалпы жиналысты жылына 1 (бір) реттен кем емес Төралқа шақырады. Ревизиялық комиссияның немесе Алқа мүшелерінің жалпы санының кемінде төрттен бірінің талап етуі бойынша Төралқа төрағасы 30 (отыз күн) ішінде Жалпы жиналысты шақыруға міндетті.

**17.ТӨРАЛҚА**

17.1. Төралқа адвокаттар Алқасының атқарушы органы болып табылады, оны Жалпы жиналыс жасырын дауыс берумен 4 (төрт) жыл мерзімге сайлайды. Бір адам Алқа Төралқасының мүшесі ретінде бір реттен артық бола алмайды. Төралқаның сан құрамын Жалпы жиналыс (Конференция) айқындайды. Төралқаның мүшелері Жалпы жиналыс (Конференция) қатысушыларының жәй көпшілік дауысымен сайланады.

17.2. Төралқа:

17.2.1. Қазақстан Республикасының заңнамасында көзделген жағдайларда жеке және заңды тұлғаларға заң көмегін, оның ішінде адвокаттар, бюджет қаражаты есебінен көрсететін мемлекет кепілдік берген заң көмегін көрсету жөніндегі алқаның жұмысын ұйымдастырады;

17.2.2. Алқа мүшелерінің Жалпы жиналысын шақырады;

17.2.3. Жалпы жиналыс шешімдерінің орындалуын ұйымдастырады;

17.2.4. Өз құзыреті шегінде алқаның барлық мүшелері, Адвокаттардың тағылымдамадан өтушілері, адвокаттар көмекшілері, сондай-ақ алқа қызметкерлері орындауға міндетті қаулылар, ұсынымдар нысанында, сондай-ақ Қазақстан Республикасының нормативтік құқықтық актілерінде тыйым салынбаған өзге де нысанда шешімдер шығарады (олармен құқықтық қатынастар Қазақстан Республикасының Еңбек туралы заңнамасымен регламенттелетін);

17.2.5. алқаның мүшелерін, адвокаттың тағылымдамадан өтушілерін және басқа да адамдарды Төралқаның оларға қатысты мәселелер бойынша шешімдері туралы хабардар етеді.

Тиісті түрде хабар алған деп саналады:

* қолын қойып, тиісті хабарламамен танысу;
* адвокаттың, (тағылымадан өтушінің) көрсеткен электронды поштасына жіберу арқылы;
* Алқаға ұсынылған абоненттік ұялы телефонына;
* Басқа да алғандығы жөнінде хабарын білетін байланыстар арқылы;
* Мекен жайы бойынша немесе кеңсесі бойынша пошта арқылы алғандығы жөнінде хабарын беретін тапсырыс хатпен алған.

17.2.6. Алқа мүшелерінің кәсіби және өзге де құқықтарын қорғайды;

17.2.7. Алқаға мүшелікке қабылдауды жүзеге асырады, алқаға мүшелікті тоқтата тұрады, алқа мүшелерінен шығарады;

17.2.8. Тағылымдамадан өтушілердің тағылымдамадан өту тәртібі туралы Ережеге сәйкес тағылымдамадан өтуін ұйымдастырады; тағылымдамадан өту материалдарын қарау қорытындылары бойынша тағылымдамадан өту туралы қорытындыны бекіту не тағылымдамадан өту туралы қорытындыны бекітуден бас тарту туралы шешім қабылдайды;

17.2.9. Адвокаттың тағылымдамадан өтушілерінің тәртіптік жауапкершілігі туралы мәселелерді қарайды;

17.2.10. Жүктілігі және босануы бойынша немесе бала 3 (үш) жасқа толғанға дейін оның күтіміне байланысты демалыста болған не қатарынан 2 (екі) айдан астам адвокаттық қызметті жүзеге асырмайтын алқа мүшелерін ай сайынғы мүшелік жарнаны төлеуден босатады.

17.2.11. Қазақстан Республикасының нормативтік құқықтық актілеріне сәйкес тағылымдаманы ұйымдастыру және өткізу үшін жарналардың мөлшері мен төлеу тәртібін белгілейді;

17.2.12. Алқа мүшесінің әрекетіне (әрекетсіздігіне) Жеке және заңды тұлғалардан келіп түскен шағымдарды (ұсынымдарды) тексеру жөніндегі жұмысты ұйымдастырады;

17.2.13. Адвокаттарды аттестаттауды өткізуді және олардың біліктілігін арттыру жөніндегі жұмысты ұйымдастырады. Жыл сайын ағымдағы жылы аттестаттауға жататын адвокаттар тізімін бекітеді;

17.2.14. Лицензиарға адвокатқа қатысты лицензияның қолданылуын тоқтата тұру немесе заңда көзделген негіздер бойынша лицензияның қолданылуын тоқтату туралы талап-арыз дайындау туралы өтініш береді;

17.2.15. Алқа мүшелерінің сыбайлас жемқорлыққа қарсы іс-қимыл, Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы Қазақстан Республикасы заңнамасының талаптарын сақтауын қамтамасыз ету жөніндегі жұмысты ұйымдастырады;

17.2.16. Жыл сайын мониторинг нәтижелері бойынша Адвокат көрсеткен заң көмегінің (көмектің түрлері бойынша) орташа құнының мөлшерін айқындайды және осы ақпаратты алқаның, Республикалық адвокаттар алқасының интернет-ресурстарында орналастыруды және бұқаралық ақпарат құралдарында жариялауды қамтамасыз етеді;

17.2.17. Оң жұмыс тәжірибесін талдайды, жинақтайды және таратады;

17.2.18.Кодификациялық-анықтамалық жұмысты жүргізуді ұйымдастырады, Адвокаттық қызмет мәселелері бойынша әдістемелік құралдар мен ұсынымдар әзірлейді және шығарады;

17.2.19. Заң консультацияларын құрады және таратады, олардың меңгерушілерін тағайындайды және қызметтен босатады, алқаның тағылымдама орталығының басшысын тағайындайды және қызметтен босатады;

17.2.20. Нысанын Республикалық адвокаттар алқасы бекітетін адвокаттың куәлігін береді;

17.2.21. Жарғыда және Алқа мүшелерінің Жалпы жиналысында айқындалған тәртіппен алқа қаражатына билік етеді;

17.2.22. Алқа мүлкіне билік ету тәртібін белгілейді;

17.2.23. Бухгалтерлік есепті, қаржылық есептілікті, іс жүргізуді және алғашқы статистикалық деректерді қалыптастыруды ұйымдастырады;

17.2.24. Тоқсан сайын Республикалық адвокаттар алқасына адвокаттардың қызметі туралы жинақталған есептерін ұсынады;

17.2.25. Кәсіби міндеттерін адал орындағаны, белсенді азаматтық ұстанымдары үшін, өзге негіздер бойынша алқа мүшелерін көтермелейді. Көтермелеуге ұсыну тәртібін, көтермелеу түрлерін, нысандарын, тәсілдерін алқаның Төралқасы айқындайды;

17.2.26. Алқаның мақсаттарына, нысанасы мен міндеттеріне қайшы келмейтін өзге де іс-әрекеттерді жүзеге асырады және алқа мүшелері Жалпы жиналысының ерекше құзыретіне жатқызылған мәселелерден басқа, алқа қызметінің кез келген мәселелері бойынша шешімдер қабылдайды.

17.3. Төралқаның қаулысын Төралқаның өзі немесе алқа мүшелерінің Жалпы жиналысы қайта қарауы мүмкін.

18.ТӨРАЛҚА ТӨРАҒАСЫ

18.1. Төралқа Төрағасы болып ол сайланған күнге дейін кемінде 5 (бес) жыл алқа мүшесі болған адвокат сайлануы мүмкін.

18.2. Төралқа төрағасы алқа мүшелерінің жалпы жиналысында жасырын дауыс беру жолымен 4 (төрт) жыл мерзімге сайланады. Бір адам бір мерзімнен артық төраға қызметін атқара алмайды.

18.3. Төралқа Төрағасы:

18.3.1. Төралқаның жұмысын ұйымдастырады, оның отырыстарында қарау үшін мәселелер енгізеді, оның отырыстарында төрағалық етеді және Төралқа, алқа мүшелерінің Жалпы жиналысы шешімдерінің орындалуын бақылауды жүзеге асырады;

18.3.2. Төралқа аппаратының жұмысына басшылық жасайды, бекітілген штат кестесі шегінде алқа аппаратының қызметкерлерін қабылдауды және босатуды жүзеге асырады;

18.3.3. Мемлекеттік органдарда, қоғамдық бірлестіктерде, басқа да ұйымдар мен мекемелерде алқа атынан өкілдік етеді.

18.3.4 Алқа Жарғысын, сондай-ақ оған енгізілетін өзгерістер мен толықтыруларды өз қолымен куәландырады;

18.3.5. Төралқаның қаулысы негізінде тәртіптік комиссияға адвокатты тәртіптік жауапкершілікке тарту туралы ұсыныс енгізеді;

18.3.6. Лицензиарға, Республикалық адвокаттар алқасына, Адвокаттық қызмет ұйымының адвокат таңдаған нысанын және заңды мекен-жайын, сондай-ақ шығару себептерін көрсете отырып, алқа мүшелерінен шығарылған лицензиаттар туралы мәліметтерді ұсынуды қамтамасыз етеді;

18.3.7. Адвокаттар көрсеткен заң көмегі туралы статистикалық мәліметтерді қоса алғанда, алқа қызметі туралы есепті Республикалық адвокаттар алқасына ұсынуды қамтамасыз етеді;

18.3.8. Адвокаттар көрсеткен мемлекет кепілдік берген заң көмегі туралы және қорғау мен өкілдік етуге байланысты шығыстарды бюджет қаражаты есебінен өтеу туралы жиынтық есепті аумақтық әділет органына уақтылы ұсынуды қамтамасыз етеді;

18.3.9. Адвокаттардың тағылымдамадан өтушілерінің тағылымдамадан өтуін қамтамасыз етеді;

18.3.10. Адвокаттардың біліктілігін арттыру бағдарламаларының іске асырылуын қамтамасыз етеді.

18.4. Төралқа төрағасы болмаған кезде оның міндеттерін орындау Төралқа төрағасының орынбасарына немесе Төралқа мүшесіне жүктеледі.

19. АЛҚАНЫҢ ТЕКСЕРУ КОМИССИЯСЫ

19.1. Алқаның тексеру комиссиясы (тексеру комиссиясы) Алқаның және оның органдарының қаржы-шаруашылық қызметін бақылауды жүзеге асыратын алқаның органы болып табылады.

19.2. Тексеру комиссиясы алқа мүшелерінің қатарынан құрылуы мүмкін. Тексеру комиссиясы мүшелерінің алқада өзге сайланбалы қызмет атқаруға құқығы жоқ. Тексеру комиссиясының мүшелері өз қызметін ерікті негізде өтеусіз жүзеге асырады.

19.3. Тексеру комиссиясы, оның төрағасын алқа мүшелерінің жалпы жиналысы 2 (екі) жылдан аспайтын мерзімге сайлайды және оған есеп береді. Тексеру комиссиясының сандық құрамы мүшелерінің жалпы жиналысында анықталады және 5 (бес) адамнан аспауы тиіс. Бір адам Тексеру комиссиясының құрамында бір мерзімнен артық бола алмайды.

19.4. Тексеру комиссиясының мүшелерін, оның төрағасын сайлау тәртібі Жалпы жиналыспен анықталады.

19.5. Алқаның тексеру комиссиясы кез келген уақытта алқаның Қаржы-шаруашылық қызметіне тексеру жүргізуге құқылы. Тексеру комиссиясының талабы бойынша алқа органдары тексеру үшін қажетті құжаттарды беруге және ауызша немесе жазбаша нысанда қажетті түсініктемелер беруге міндетті.

19.6. Тексеру комиссиясы міндетті түрде алқаның Қаржы-шаруашылық қызметі туралы жылдық есепті тексеруді жүргізеді және оның нәтижелерін Алқаның және Республикалық адвокаттар алқасының интернет-ресурстарында орналастырады.

19.7. Тексеру комиссиясы алқа мүшелерінің кезекті жалпы жиналысына есеп береді.

19.8. Тексеру комиссиясы алқаның Қаржы-шаруашылық қызметінде анықталған өрескел бұзушылықтарға байланысты алқа мүшелерінің кезектен тыс жалпы жиналысын шақыруды талап етуге құқылы.

19.9. Тексеру комиссиясының жұмыс тәртібі, есебін ұсыну мерзімділігі жарғымен және алқаның ішкі құжаттарымен айқындалады.

**20.АДВОКАТТАРДЫҢ ТӘРТІПТІК КОМИССИЯСЫ**

20.1. Адвокаттардың тәртіптік комиссиясы (бұдан әрі – тәртіптік комиссия) алқа мүшелерінің жалпы жиналысы сайлайтын және оған есеп беретін алқаның тәуелсіз органы болып табылады.

20.2. Тәртіптік комиссия мүшелері ашық дауыс беру арқылы сайланады. Тәртіптік комиссияның төрағасы тәртіптік комиссия мүшелерінің жалпы жиналысында сайланған құрамынан сайланады.

20.3. Адвокаттардың тәртіптік комиссиясының құрамына алқаның ұсынуы бойынша кемінде 5 (бес) жыл адвокаттық практика өтілі бар 6 (алты) адвокат, әділет органдары ұсынған 3 (үш) жұртшылық өкілі, отставкадағы 2 (екі) судья кіреді.

20.4. Адвокат адвокаттардың тәртіптік комиссиясының төрағасы болып табылады.

20.5. Тәртіптік комиссияның өкілеттік мерзімі 2 (екі) жылды құрайды.

20.6. Бір адам тәртіптік комиссияда бір мерзімнен артық бола алмайды.

Тәртіптік комиссияның шешімдері міндетті сипатқа ие.

20.7. Алқа төралқасы жаңа құрамдағы тәртіптік комиссия сайлануға тиіс Алқа мүшелерінің Жалпы жиналысы өткізілгенге дейін оларды жалпы жиналыс ретінде тәртіптік комиссияның құрамына сайлау үшін қоғам өкілдерінің кандидатураларын әділет органынан сұратады.

20.8. Алқа төралқасы жаңа құрамдағы тәртіптік комиссия сайлануға тиіс алқа мүшелерінің жалпы жиналысы өткізілгенге дейін 2 (екі) судьяның кандидатураларын оларды ұсыну және кейіннен алқа мүшелерінің жалпы жиналысы тәртіптік комиссияның құрамына сайлау үшін отставкадағы кандидатураларды қарайды.

20.9. Тәртіптік комиссияның төрағасын, мүшелерін сайлағаннан және сайлау нәтижелері жария етілгеннен кейін алқа мүшелерінің жалпы жиналысы тәртіптік комиссияның құрамын бекітеді.

20.10. Тәртіптік комиссия төрағасының және сайланатын мүшелерінің өкілеттіктері алқа мүшелері жалпы жиналысының шешімі бойынша мерзімінен бұрын тоқтатылуы мүмкін.

**21.АДВОКАТТАРДЫ АТТЕСТАТТАУ.**

**АТТЕСТАТТАУ КОМИССИЯСЫ**

21.1. Адвокаттарды аттестаттау олардың кәсіби білімінің, құқықтық мәдениетінің деңгейін және адвокаттық қызметпен айналысатын адамдарға қойылатын талаптарға сәйкестігін айқындау мақсатында жүргізіледі.

21.2. Адвокаттарды аттестаттауды өткізу үшін аттестаттау комиссиясы құрылады.

Аттестаттау комиссиясын алқа мүшелерінің жалпы жиналысы ашық дауыс беру жолымен 4 (төрт) жыл мерзімге сайлайды. Комиссияның сандық құрамын жалпы жиналыс айқындайды.

Аттестаттау комиссиясының төрағасы Аттестаттау комиссиясының Жалпы жиналысы сайлаған мүшелерінің құрамынан ашық дауыс беру жолымен сайланады.

21.3. Аттестаттау комиссиясы қызметінің тәртібі, сондай-ақ адвокаттарды аттестаттауды өткізу тәртібі, мерзімдері адвокаттар алқаларының республикалық конференциясы бекіткен адвокаттарды аттестаттауды өткізу тәртібі туралы ережеде айқындалады.

**22.АЛҚАНЫҢ ҚЫЗМЕТІН ТОҚТАТУ**

22.1. Алқаның қызметі тоқтатылады:

- Алқа мүшелерінің Жалпы жиналысының шешімі бойынша;

- Қазақстан Республикасының заңнамалық актілерінде көзделген жағдайларда сот шешімі бойынша.

22.2. Алқаның қызметін тоқтату оны қайта ұйымдастыру немесе тарату нысанында жүзеге асырылады.

22.3. Бизнес-сәйкестендіру нөмірлерінің ұлттық тізіліміне енгізілгеннен кейін, Алқаны тарату аяқталған, ал Алқа - өз қызметін тоқтатқан болып есептеледі.

**23.АЛҚАНЫ ҚАЙТА ҰЙЫМДАСТЫРУ**

23.1.Алқаны қайта ұйымдастыру (қосу, қосу, бөлу, бөліп шығару, қайта құру) Қазақстан Республикасының заңнамасына сәйкес Алқа мүшелерінің Жалпы жиналысының шешімі бойынша жүргізіледі.

23.2.Қайта ұйымдастыру Қазақстан Республикасының заңнамасында көзделген жағдайларда сот органдарының шешімі бойынша да жүзеге асырылуы мүмкін.

23.3.Алқаны қайта ұйымдастыру Қазақстан Республикасының Азаматтық кодексінде және Қазақстан Республикасының өзге де заңнамалық актілерінде көзделген тәртіппен жүзеге асырылады.

**24. АЛҚАНЫ ТАРАТУ ТӘРТІБІ**

24.1. Алқа таратылуы мүмкін:

- алқа мүшелерінің жалпы жиналысының шешімі бойынша;

- Қазақстан Республикасының заңнамалық актілерінде көзделген жағдайларда сот шешімі бойынша.

24.2. Сот немесе алқа мүшелері жалпы жиналысының шешімі бойынша алқа таратылған жағдайда тарату Қазақстан Республикасының Азаматтық кодексінде және Қазақстан Республикасының өзге де заңнамалық актілерінде белгіленген тәртіппен жүргізіледі.

24.3. Алқа мүшелерінің жалпы жиналысы алқаны тарату туралы шешім қабылдаған жағдайда, мұндай шешімді Алқа мүшелерінің жалпы жиналысы сайлаған тарату комиссиясы жүргізеді. Тарату комиссиясына алқаның мүлкі мен істерін басқару жөніндегі барлық өкілеттіктер ауысады.

24.4. Тарату комиссиясы алқа атынан сотта сөз сөйлейді.

24.5. Тарату комиссиясы ресми баспасөз органдарында алқаны тарату туралы және оның кредиторларының шағымдарын мәлімдеу тәртібі мен мерзімі туралы жарияланымды орналастырады. Бұл мерзім тарату туралы жарияланған сәттен бастап 2 (екі) айдан кем болмауы тиіс.

Кредиторлардың талап-арыз беруге арналған мерзім өткеннен кейін тарату комиссиясы аралық тарату балансын жасайды, онда таратылатын алқа мүлкінің құрамы, кредиторлар мәлімдеген талап-арыздардың тізбесі, сондай-ақ оларды қарау нәтижелері туралы мәліметтер болады.

Аралық тарату балансын алқа мүшелерінің жалпы жиналысы бекітеді.

24.6. Тарату комиссиясы кредиторлармен есеп айырысу аяқталғаннан кейін тарату балансын жасайды, оны алқа мүшелерінің жалпы жиналысы бекітеді.

24.7. Кредиторлармен есеп айырысқаннан кейін тарату кезінде қалған мүлік құрылтайшылар, алқа мүшелері, алқаның жалдамалы қызметкерлері арасында қайта бөлуге болмайды.

Кредиторлардың талаптарын қанағаттандырғаннан кейін қалған мүлік тарату комиссиясының шешімі бойынша қызметінің негізгі мақсаты жеке және заңды тұлғалардың құқықтары мен заңды мүдделерін қорғау болып табылатын коммерциялық емес ұйымға беріледі.

**25. ҚОРЫТЫНДЫ ЕРЕЖЕЛЕР**

25.1Осы Жарғыға өзгерістер мен толықтырулар адвокаттар алқасы мүшелерінің жалпы жиналысының шешімі бойынша енгізілуі мүмкін.

**26.КҮШІНЕ ЕНУІ**

Осы Жарғы адвокаттар алқасының Жалпы жиналысында қабылданған сәттен бастап заңды күшіне енеді.

**Ақтөбе облыстық адвокаттар алқасының**

**төралқа төрағасы Р.И.Якубенко**